## ПРЕССЪОБЩЕНИЕ

# Кръговата икономика – модел за бъдещето

# Източник: Depositphotos/KateNovikova (180451070)

# Финансираният със средства на ЕС проект MOVECO стартира нова онлайн платформа за обмен на ресурси и продукти

**София, 16.07.2018 г. – Компании и научноизследователски организации от страните от Дунавския регион[[1]](#footnote-1) вече имат възможност да обменят продукти, материали и ресурси за повторна употреба чрез нова онлайн платформа, както и да изградят мрежи на сътрудничество, за да насърчат кръговата икономика. Тази платформа (**[**http://danube-goes-circular.eu/**](http://danube-goes-circular.eu/)**), включваща виртуален пазар, е създадена в рамките на финансирания по европейска програма Interreg проект MOVECO, в който участват партньори от десет страни в Дунавския регион. Международният консорциум също така предлага на заинтересовани страни инструментариум за осъществяване на идеи на кръговата икономика от бизнеса и организации, докато в същото време ги информира по свързани теми като схеми за разширена отговорност на производителя в различните страни.**

Четирите модула на платформата се основават на мотото „Нека да направим светът по-кръгов!“. Първият модул представлява пазар за повторно използване на продукти, вторични ресурси и материали. Този виртуален пазар се стреми да затвори материалния кръг в страните от Дунавския регион. „Отпадъкът на един производител може да се превърне в ценен ресурс за друг“, обяснява заместник координаторът на MOVECO Antonija Božič Cerar от Словенската търговско-промишлена палата. „Благодарение на платформата компаниите могат съвместно да създават мрежи и индустриална симбиоза. Регистрацията вече е отворена!“

Вторият модул е предимно насочен към организации за научноизследователска и развойна дейност и предлага възможности за сътрудничество в областта на кръговата икономика. В този раздел заинтересовани страни могат да обменят виждания по съответните теми и да намерят нови партньори за проекти в тази област. Освен това в секцията „Идеи и дискусии“ те могат да оставят своя принос като споделят „добри практики“, или да намерят решения, които да им помогнат да се справят със собствените си предизвикателства.

„Инструментариум за кръгова икономика“, третият модул, е предназначен да подпомага компании и организации при осъществяване на кръговата икономика. Пълното разработване на инструментариума е предвидено за август 2018 г. Модулът предлага преглед на принципите на кръговата икономика, също така и различни материали за обучение, включително информация относно възможности за сътрудничество, както и инструменти за оценка и финансиране на кръгови проекти.


В четвъртия модул партньорите по проект MOVECO предоставят подробна информация за различни схеми за разширена отговорност на производителя в Дунавския регион. Този раздел обобщава състоянието на законодателството в съответните страни и предоставя контактни данни на местни експерти. Целта на разширената отговорност на производителя е да насърчи производителите да поемат отговорност за целия жизнен цикъл на своите продукти, като оптимизират възможностите за рециклиране и повторна употреба още на етап проектиране. Тъй като този подход се идентифицира с кръговата икономика в действие, MOVECO предоставя актуална и подробна информация по тази тема.

Всички модули на новата онлайн платформа предлагат функция за автоматичен превод[[2]](#footnote-2) и ще бъдат допълнително разработени от консорциума MOVECO.

Източник: Depositphotos/gavran33 (30742685)

## За MOVECO

Финансиран в рамките на транснационалната програма на Европейския съюз Interreg „Дунав“, MOVECO е проект, който повишава информираността относно кръговата икономика сред компании, научноизследователски организации, публични органи, организации за икономическо развитие и граждани. От декември 2016 г. дванадесет проектни партньора и четири стратегически партньора от десет страни в Дунавския регион[[3]](#footnote-3) работят заедно за да повишат познанието за кръгова икономика и да подобрят рамковите условия за кръгови продукти и бизнес модели в Дунавския регион. Проектът се координира от Словенската търговско-промишлена палата.



## За Българска търговско-промишлена палата (БТПП)

БТПП (<https://www.bcci.bg/>) е независимо, неправителствено сдружение за подпомагане, насърчаване, представителство и защита на стопанските интереси на своите членове. Чрез работата си БТПП допринася за развитието на международното икономическо сътрудничество и оказва съдействие за европейската и международна интеграция на България. Дейността на Палатата се основава на принципите на доброволно членство, автономия и самофинансиране. БТПП се стреми към установяване на коректни и етични взаимоотношения сред бизнес – средите.

## Повече информация

http://danube-goes-circular.eu/

## За контакти

Grit Ackermann (координатор на проект MOVECO)

Тел.: +386 1 5898 418

Ел. поща: [grit.ackermann@gzs.si](mailto:grit.ackermann@gzs.si)

Chamber of Commerce and Industry of Slovenia

Dimičeva 13

SI-1504 Ljubljana, Slovenia

## Комуникационна служба на проект MOVECO

Rosina Lohmeyer

Тел.: +49 (0)89 9901 888 -174

Ел. поща: [moveco@bayfor.org](mailto:moveco@bayfor.org)

Bavarian Research Alliance (BayFOR) GmbH

Prinzregentenstraße 52

80538 Munich, Germany



1. Платформата е предимно насочена към страните от Дунавския регион (Австрия, България, Хърватия, Германия, Унгария, Молдова, Румъния, Сърбия, Словакия и Словения), но регистрацията е отворена и за заинтересовани страни от други държави. [↑](#footnote-ref-1)
2. Платформата е достъпна на английски език, както и на следните останали езици: босненски, български, хърватски, чешки, френски, немски, гръцки, унгарски, италиански, румънски, сръбски, словашки, словенски и украински. [↑](#footnote-ref-2)
3. Консорциумът по проекта се състои от представители от следните страни от Дунавския регион: Австрия, България, Хърватия, Германия, Унгария, Молдова, Румъния, Сърбия, Словакия и Словения. [↑](#footnote-ref-3)